Siden den store udbygning af Nibehallen til Nibe Idræts- & KulturCenter for omkring 3 år siden, har økonomien haltet. Og på trods af, at Aalborg Kommune allerede har øget tilskuddet til idræts - og kulturcentret, er der stadig brug for økonomisk hjælp. Derfor har centret nu ansøgt Aalborg Kommune om et lån på 200.000 kroner. Skole og Kulturudvalget skal tage stilling til lånet på et udvalgsmøde tirsdag. Centrets økonomi har været under kritik, blandt andet fordi ombygningen af hallen blev langt dyrere end først antaget, og fordi langt hovedparten af finansieringen skete i Schweizerfrancs, hvor kursen udviklede sig særdeles ugunstigt. I juni forhøjede Aalborg Kommune det årlige driftstilskud med 400.000 kroner årligt.
Økonomien i Nibehallen er så trængt, at kommunen igen er blevet bedt om et lån.